JEGYZŐKÖNYV

Készült: 2018. augusztus 28-án, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak:

Mikó Zoltán polgármester

Dobos Lászlóné alpolgármester

Szabó Sándorné képviselő

Tóth Péter Benjámin képviselő

Igazoltan távol:

Megyesi Elemér képviselő

Az ülés teljes időtartamára:

Dr. Nagy Attila kirendeltségvezető

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van 4 fő megválasztott képviselő, igazoltan hiányzik 1 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pont tárgyalására:

1. Előterjesztés a települési önkormányzatok szociális célú tüzelőanyag vásárlásához kapcsolódó támogatásáról.

Előadó: Mikó Zoltán polgármester

Előterjesztés: írásos

*A Képviselő-testület 4 igen szavazattal (a szavazásban 4 fő vett részt) – egyetért a napirendi pont tárgyalásával.*

1./

Előterjesztés a települési önkormányzatok szociális célú tüzelőanyag vásárlásához kapcsolódó támogatásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy 2018. évben is meg lett hirdetve a szociális célú tüzelőanyag pályázat. Az 5000 főt meg nem haladó lakosú települések igényelhetik a támogatást. Tiszagyulaháza eddig még nem élt ezzel a lehetőséggel, de mivel a lakosság részéről már többször érkezett jelzés, hogy jó lenne, ha részesülhetnének ilyen támogatásban, ezért most úgy gondolja, hogy pályázni kellene. Az önkormányzat egy fajta tüzelőanyag megvásárlásához igényelhet támogatást, amely részletezve van az előterjesztésben. A támogatás vissza nem térítendő költségvetési támogatás. Ennek a mértékét is tartalmazza az előterjesztés.

Kéri a testületet tárgyalja meg és fogadja el a határozati javaslatot.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a települési önkormányzatok szociális célú tüzelőanyag vásárlásához kapcsolódó támogatásáról szóló határozati javaslattal, kézfelnyújtással szavazzon:

*A képviselő-testület a települési önkormányzatok szociális célú tüzelőanyag vásárlásához kapcsolódó támogatásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

31/2018. (VIII. 28.) számú határozata

a települési önkormányzatok szociális célú tüzelőanyag vásárlásához kapcsolódó támogatásáról

Tiszagyulaháza Község Önkormányzata Képviselő-testülete úgy határoz, hogy a Magyarország 2018. évi központi költségvetéséről szóló 2017. évi C. törvény 3. melléklet I. 9. pontja alapján a települési önkormányzatok szociális célú tüzelőanyag vásárlásához kapcsolódó támogatására pályázatot nyújt be 120 m3 kemény lombos tűzifára.

A Képviselő-testület kinyilatkozza, hogy nyertes pályázat esetén vállalja a támogatáson felül jelentkező 1.000 Ft/erdei m3+áfa mértékű önrészt, valamint a tüzelőanyag szállításából – ideértve a rászorulókhoz való eljuttatást is – származó költségeket, amelyeket az önkormányzat 2018. évi költségvetése általános tartaléka terhére biztosít.

A Képviselő-testület kijelenti, hogy a szociális rászorultság és a 2018. évi igénylés részletes feltételeit legkésőbb a tüzelőanyag megvásárlását követő 10. napon hatályba lépő rendeletében szabályozza, valamint vállalja, hogy a szociális célú tüzelőanyagban részesülőktől ellenszolgáltatást nem kér.

Felkéri a polgármestert, hogy a szükséges intézkedések megtételéről gondoskodjon, és felhatalmazza a pályázat benyújtásához, és végrehajtásához szükséges dokumentumok aláírására.

Határidő: 2018. augusztus 31. – pályázat benyújtására Felelős: Mikó Zoltán polgármester

2019. február 15. – tüzelőanyag kiosztására

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 830 órakor bezárta.

K. m. f.

Mikó Zoltán Dr. Kiss Imre

polgármester jegyző